open-index/open-wikipedia-markdown huggingface dataset:
Azonto

**Azonto** be dance den music genre wey comot from Ghana. Ghana News Agency dey cite dema study wey dem find out say dem connect de dance to de traditional Ga dance Kpanlogo,  e dey associate plus de coastal towns for de country insyd such as Chorkor, James Town, Teshie, Nungua den Tema, for de Greater Accra Region insyd.

Chaw accounts dey say Azonto formerly be known as 'Apaa' for dis communities insyd. De Apaa dance, hence Azonto dance, dey involve set of hand movements wey dey either mimic everyday activities especially ones wey dey concern people dema livelihoods, anaa moves wey dey mean to amuse audience.

E begin plus one- anaa two-step movements but dem advance am to more complex den almost acrobatic movements. Just like chaw African dances, Azonto dey involve knee bending den hip movements. De dance effectively evolve from basic moves to miming actions lyk ironin of clothes, washin, drivin, boxin, prayin, swimming, den odas.

## Ein History
Azonto be communicative bugey wey dem dey believe to comot from "Apaa" wey literally dey mean work. Dem use Apaa to show individual ein profession. Azonto dance grow more to relay coded messages. Later nu, de bugey enter chaw Ghanaians dema mind insyd. For de same year insyd (2013), chaw Ghanaian dema music video be full of Azonto wey e later cam spread to chaw African countries den oda parts of de world.

Popular music researcher Jesse Weaver Shipley dey claim say lyk hiplife, Azonto ein popularity be direct result of ein interactions in diaspora. De menners wey dem dey abroad identify Azonto plus Ghanaian indigeneity wey dey menners wey dem dey home dey identify am plus cosmopolitanism.

### Ein International popularity
Dem dey trace Azonto far back as one of R2Bees dema upcoming songs "Azonto" but ebe Guru ein Lapaz Toyota wey rejuvenate am wey later NshonnaMusick producer plus de song "You Go Kill Me" wey Sarkodie (rapper) den EL (rapper) dey top. Later nu dem make am popular for social media top by music vids wey dey portray de bugey plus fast-pace tempos, home-made dance instructional vids wey dem upload for YouTube top plus no commercial intent, den group choreographers wey chaw Ghanaians dey do am den oda African nationals wey dey live for UK, Germany den U.S insyd.

## Tracks

## References
Bawku Municipal District

**Bawku Municipal District** be one of de fifteen districts wey dey Upper East region, Ghana. Originally dem create am ordinary district assembly for 1988 insyd wey e be known as **Bawku East District**; e be Legislative Instrument (L.I.) 1439 establish am, until presido John Agyekum Kufuor ein decree come split de southern part of de district for August 2004 insyd wey dem come create **Garu-Tempane District**; wey dem elevate de remaining part to municipal district assembly status for de same year insyd wey e come turn **Bawku Municipal District**. However for 28 June 2012 insyd, dem later come split two parts of de districts so say dem go create **Binduri District** (wey dey west) den **Pusiga District** (wey dey east) respectively; dem come retain de remaining part as **Bawku Municipal District**.  De municipality dey de eastern part for Upper East Region insyd wey Bawku be ein capital town.

## Economy
Agriculture be de dominant occupation for de people wey dey de municipality, dem dey account for about 47.0 percent for de total occupation for de municipality insyd. De major crops wey dem dey grow be millet, sorghum, maize, rice, groundnuts, leafy vegetables, pepper, watermelon, den onion. Livestock like cattle, sheep, goats, donkeys etc. wey dem san dey keep for de district insyd.

## Festivals
Dem know de Kusaasi for de celebration of Samanpiid. Oda festivals oda communities dey celebrate be de Zekula by de Bissa people.

## Administrative divisions
De district dey contain de following towns den villages. Dem be:

## References
Bawku West District

**Bawku West District** be one of de fifteen districts wey dey Upper East Region for Ghana insyd. Dem originally create am as ordinary district assembly for 1988 insyd; wey Legislative Instrument (L.I.) 1442 establish am. De municipality dey de eastern part of Upper East Region wey Zebilla be ein capital town.

## Ein History
Bawku West dey part of de traditional kingdom of Kussaug. Kussasi be de main ethnic group den Kussal be de main language wey dem dey speak for de area insyd. As de Kussasi kingdom of Kussaug, wey be much older.

## Ein Geography
De Republic of Burkina Faso wey edey border am for north, Binduri District dey east, Talensi District den Nabdam District dey west wey East Mamprusi District dey south. De district dey cover area wey dey approximate 1,070 square kilometres, wey dey constitute about 12% for de total land area for de Upper East Region. E be de fourth biggest distruct for de region insyd sake of land area.

## Ein Demographics
De 2010 population den housing census dey claim say, de total population be 94,034 wey dey represent 9.0 percent for de region ein total population. Males dey constitute 48 percent den females dey represent 52 percent for de district ein population. For de population 11 years den above, 39.0 percent be literate den 61.0 percent be non-literate. De proportion for literate males be higher (48.0%) dan females (31.0%), then times. Kusaal be de dominant language for Zebilla insyd. Chaw inhabitants for de district be Kussasi, wey bunch Basari den Mossi sanso dey wey dem comot kingdoms wey dey near. Zebilla, like chaw oda places for Northern part for Ghana insyd get very shallow soil wey be less rich for organic fertilizer insyd. De weather conditions be harsh plus small rainfall. Major crops wey dey thrive for de area insyd be maize, sorghum, 'Nara', rice, soya beans, bambara beans den groundnut. Joy News report say, sam man dem dey bell am Apamsaiblik Azurago, wey defy de odds den cultivate de first eva cocoa for de area insyd.

## References
Beatrice Agyeman Abbey

**Beatrice Agyeman Abbey** be Ghanaian Chief Executive Officer den General manager give Media General de people wey dey own TV3, Onua FM, 3FM, Connect FM, Akoma FM den MG Digital. For 2021 insyd, she chop award for de Outstanding Broadcast Media CEO of de Year for de Ghana Entrepreneur den Corporate Executive Awards insyd.

## Ein educational life
Beatrice obtain both ein bachelor's degree den master's degree for GIMPA.

## Ein career
Beatrice start ein career as reporter for 2000 insyd, wey she turn Broadcast Journalist den News Anchor. For 2017 insyd, she cam turn de General Manager give de Media General. Na she be de head of de Media General Digital year pass den General Manager of Media General Radio for samtym. She interview notable persons lyk John Agyekum Kufuor, John Mahama, den Ellen Johnson Sirleaf. She job plus major news houses lyk BBC, Sky TV, Citizen TV, CNN, VOA,  den Kiss TV for Kenya insyd.

## Ein awards
For September 2020 insyd, dem award am for Excellence in Media for de Ghana Women of de Year. Glitz Africa wey organize am.

For May 2021 insyd, dem award am as de Outstanding Broadcast Media CEO of de Year for de Ghana Entrepreneur and Corporate Executive Awards. Entrepreneurs Foundation of Ghana (EFG) wey organize am. 

## References
Beatrice Gyaman

**Beatrice Gyaman** (dem born am 17 February 1987) be Ghanaian track den field athlete wey she dey specialise for sprinting events insyd. She win medals for 4 × 100 metres for three African Championships den 2010 Commonwealth Games.

## Ein education
Gyaman study ein basic education for University of Cape Coast.

## Competition record

## Ein personal bests
**Outdoor**

* 100 metres – 11.75 (+0.2 m/s) (Gwangju 2015)
* 200 metres – 24.15 (+1.9 m/s) (Maputo 2011)
* Long jump – 5.65 (+1.2 m/s) (New Delhi 2010)

## References
Becca (Ghanaian singer)

**Rebecca Akosua Acheampomaa Acheampong** (dem born am 15 August 1984), popularly she be known as **Becca**, be Ghanaian singer, songwriter den actress. First na she gain recognition as she be contestant for de second season of TV3 demma annual singing competition *Mentor*. She release ein debut studio album Sugar for 2007 insyd. E make she get five nominations for de 2008 Ghana Music Awards insyd. De album ein lead single "You Lied to Me"  chop Record of de Year for de aforementioned awards show. Becca release ein second studio album *Time 4 Me* for 16 May 2013. E feature guest appearances like 2Face Idibia, MI, King Ayisoba, Trigmatic, Jay Storm den Akwaboah. Dem certify de album 2x platinum for Ghana insyd. Becca ein accolades dey include one Kora Award, one National Youth Achievers Award, four Ghana Music Awards, den three 4Syte TV Music Video Awards. For 2013 insyd, she headlin de annual Girl Talk concert, wey start for 2011 insyd. E TV Ghana rank Becca 94 for demma 2013 list of de 100 most influential people for Ghana insyd. For March 2021 insyd, she dey mong Top 30 Most Influential Women in Music by 3Music Awards Women Brunch. She job plus foreign artists lyk Hugh Masakela and MI Abaga.

## Ein life matter
Becca marry sam Nigerian entrepreneur den artist manager Oluwatobi Sanni Daniel; dem do dema weddin on 18 August 2018 for Accra. She get one kiddie; baby gal.

### Ein relationship controversy
Becca dey de center of ein former manager (Kiki Banson) ein controversial divorce from ein wife. Banson allegedly divorce ein wife so say he go marry Becca. De story go haywire after Becca ein poppy reportedly disown ein daughter ova ein intentions to marry ein manager.

## Ein discography

### Studio albums
* *Sugar* (2007)
* *Time 4 Me* (2013)
* *Unveiling* (2017)

## Ein awards den nominations

## References
Bechem

**Bechem** be town for Ghana wey ebe capital for Tano South District for de Ahafo Region wey dey Ghana. Bechem dey close to de Bono Regional capital, Sunyani. De town be known for Bechem Presbyterian Senior High School. De school be second cycle institution. De town get one of de best teacher training colleges for de country insyd wey dem dey bell am St. Joseph College of Education (JOSCO).

Ebe home give Bechem United Football Club wey currently play for premier league insyd Ghana ein league.

## References
Benjamin Yeboah Sekyere

**Benjamin Yeboah Sekyere** be Ghanaian politician den member for de Seventh Parliament den de 8th Parliament for de Fourth Republic of Ghana, wey dey represent Tano South Constituency for de Ahafo region for de New Patriotic Party dema ticket top. He be de deputy Minister give de Ahafo region for Ghana.

## Ein early life den education
Dem born Sekyere for Friday, 4 March 1977 for Derma wey dey de Ahafo Region insyd. He obtain ein bachelor's degree for Business Administration insyd from de University of Ghana, before dat, he get HND Accounting wey komot from de Sunyani Polytechnic. He sanso dey zuk MBA for Accounting/Finance wey comot from the University of Professional Studies.

## Ein professional den political career
Na he be Accountant for de Ghana Education Service insyd. Before he join active politics, na he be de principal Accountant for de Berekum Municipal Officer insyd for de Ghana Education Service. Dem san re-elect am for de 2020 General election insyd so say he go represent for de 8th Parliament of de Fourth Republic of Ghana insyd. He chop de parliamentary seat plus 22,034 votes whiles Hanna Bissiw get 19,731 votes. For 2020 insyd na he be de Deputy Minister give de Ahafo region.

## Ein life matter
He marry wey he get three kiddies. He be Seventh-Day Adventist.

## Ein committees
He be part of de Works den Housing Committee wey he sanso dey de Poverty Reduction Strategy Committee insyd. Currently nu he be de ranking member give de Poverty Reduction Strategy Committee, sanso be member of Lands den Forestry Committee wey he sanso dey Local Government den Rural Development Committee insyd.

## Ein philanthropy
For 2018 insyd, he donate school bus go de Samuel Otu Senior High School. He sanso give 20 laptops go sum SHS den about 871 uniforms go sum schools for Tano South insyd.

## References
Belinda Sutton

**Belinda Sutton** (dem born am 1713 for West Africa), alias **Belinda Royall**, na she be Ghanaian-born woman wey dem enslave am by de Royall family for Isaac Royall House wey dey Medford, Massachusetts, USA. Isaac Royall Jr.,  abandon am as na he fly go Nova Scotia for de beginning of de American Revolution. 

Sutton present petition give Massachusetts General Court wey na she dey request pension from de proceeds of ein enslaver dema estate for February 1783 insyd. Secof dis result of petition, dem award am annual pension of fifteen pounds den twelve shillings. Dem cite dis pension as one of de first cases of reparation for slavery den slave trade insyd.

Subsequent petitions to de Commonwealth of Massachusetts dey show say after two initial payments, na de pension payments no be forthcoming. She continue petition for de back payments till final filing for 1793 insyd.

For ein 1980 poem insyd "Belinda's Petition," Rita Dove dey give voice to woman wey dem first enslave at age 12: "Lately your Countrymen dem severe / de Binds of Tyranny," she say, wey she add simply, "I would hope you / would consider de Same for me."

## External links
* Belinda's Petition: Massachusetts Anti-Slavery and Anti-Segregation Petitions; Massachusetts Archives Collection. v.239-Revolution Resolves, 1783. SC1/series 45X. Massachusetts Archives. Boston, Mass.. Collection Development Department. Widener Library. HCL. Harvard University. Accessed 17 February 2023.
* The Petition of Belinda Sutton (previously known as Belinda Royall), dem transcribe
* Singleton, Kyera (14 February 2022). "Webinar: Challenging Assumptions in Telling Underrepresented History" (video). *youtube.com*. Massachusetts Historical Society.
* Allibhai, Aabid (3 November 2022), "Belinda Sutton's World: Slavery, Legal Activism, and Abolition in Revolutionary New England" (video). *youtube.com*. Massachusetts Historical Society.
* Jones, Martha S. (17 November 2022). "Belinda Sutton Distinguished Lecture: What's So Hard About Hard Histories?" (video). *youtube.com*. Harvard Law School.

## References
Berekum West District

**Berekum West District** be one of de twelve districts in Bono Region, Ghana. Originally na edey part of den old bola Berekum District for 10 March 1989, wey dem take create am from de den Berekum-Jaman District Council (wey dem later upgrade am go municipal assembly status wey dem rename am as Berekum Municipal District for 29 February 2008); until de western part of de district was split off to create Berekum West District for 15 March 2018; thus dem rename de part wey remain as Berekum East Municipal. De assembly dey for de western part for de Bono Region den Jinijini be ein capital town.

## References
Berla Mundi

**Berlinda Addardey**, alias **Berla Mundi**, (dem born am 1 April 1988) be Ghanaian media personality, she san be women advocate den voice artist. She co-host de 24th VGMA, plus Kwami Sefa Kayi. She marry man wey dem call am Mr David Tabi

## Ein education
Berla be alumna of St. Theresa's School, Achimota School den de University of Ghana wey she study linguistics den psychology for ein first degree.

She san study French for Alliance Francais. She san study insyd de Ghana Institute of Journalism.

## Ein career
She start ein media career afta she cam turn de second runner-up for de 2010 Miss Maliaka beauty pageant. She job plus GHOne TV ebe subsidiary of de EIB Network for five years. She currently dey job plus TV3 Ghana ebe subsidiary of Media General Ghana Limited. Berla host reality shows den corporate events. She dey host Africa's first syndicated show on DSTV, *Moment with MO*. Dem know am as de most influential Ghanaian insyd 2017 by Avance Media. Insyd 2017 she win The Most Stylish Media Personality at de Glitz Style Awards wey de founder be Claudia Lumor.

Mundi be known for ein advocacy for girls den women dema rights. She launch mentoring den career guidance project insyd 2018. Edey aim say e go offer skills training give young women.

She establish de Berla Mundi foundation insyd 2015. Insyd June 2019, dem feature am insyd de Visual Collaborative electronic catalog, under de *Polaris* series. She san be de founder of de B.You project.
### Shows wey she host

### Ein Awards den recognition
* Best female events MC – Ghana Events Awards (2017).
* TV female entertainment show host of the year. – RTP Awards (2018)
* Favorite TV presenter – Peoples choice celebrity awards (2017).
* Media Personality of the year – Glitz Style Awards (2018).
* Most Influential Media Personality- Avance Media (2020).
* Ghana Woman of the Year, Young Star Award(2020).
* TVET Ambassador.

## References
Betty Acquah

**Betty Acquah** (dem born am 20 March 1965) be Ghanaian feminist painter. She dey use de techniques of pointillism, oil painting den acrylic.

## Ein early life den education
She be native of Cape Coast wey dey Ghana, she spent part of ein school for Wesley Girls' Senior High School den Holy Child School. Wey she further go Kwame Nkrumah University of Science den Technology wer she obtain master's degree for Visual Arts insyd wer she dey specialize for painting insyd. She san plete professional arts course for Tokyo School of Art for Japan.

## Ein career
Acquah dey work for seven years for de art gallery of de Center for National Culture wey dey Accra wey she dey curate exhibitions for Berj Art Gallery from 2002 dey go 2005. She be member of *Ghana Association of Visual Artists*. For June 2019 insyd, she talk for sam interview insyd plus Newsday BBC say she dey hope say she go open sam national art gallery for Ghana.

Acquah exhibit ein body for Ghana, Nigeria, de United Kingdom, India, Germany, Spain, Japan den de United States.

Ein work dey highlight de Ghanaian women wey she dey see as de "unsung heroes of de republic of Ghana".

## References
Bia East District

**Bia East District** be one of de nine districts wey dey insyd Western North Region for Ghana. Originally ebe part of de den bollar Bia District until ein eastern part for de district dem split am off go create Bia East District on 28 June 2012 wey ein western part dem rename am as Bia West District. De district assembly dey for de northwest part of Western North Region wey eget Sefwi Adabokrom as ein capital town.

## References
Bia West District

**Bia West District** be one of de nine districts wey dey insyd Western North Region for Ghana. Originally ebe part of de den bola Bia District insyd August 2004, wey dem create am from de former Sefwi-Bibiani District Council, until de northeast part for de district dem split am off go create Bia East District for 28 June 2012; thus de part wey remain dem rename am as Bia West District. De district assembly dey for de northwest part of Western North Region wey Sefwi Essam be ein capital town.

## References
Bibiani

**Bibiani** be town den capital for de Bibiani/Anhwiaso/Bekwai Municipal Assembly, municipality wey dey insyd de Western North Region of Ghana.

## References
Berekum

**Berekum** be city den de capital of Berekum Municipal for de Bono Region wey dey Ghana. Berekum get population of 62,364. De native language of de Berekum manners be de Bono Twi. Dem dey bell am Golden City. As at 2020, na de Omanhene of Berekum be Daasebre Dr. Amankona Diawuo II. 

Edey share borders plus Nsoatre for ein east, Seikwa for ein north, Jaman for ein west den northwest den Dormaa for ein south den south west. Ebe 36km from Berekum to Sunyani wey ebe de Bono Region ein capital.

## History
Dem fi break de name Berekum go two. “Bere” dey mean wid difficulty, den Kum dey mean to kill. De environs of present day Berekum get plenty wild animals, buh de hunters experience great difficulty if dem dey cam kill dem, so dah be why we get de name “difficult to kill. “Bere na w’akum” now Berekum.

## Towns
Pepaase, Akroforo, Kotaa, Domeabra, Ampenkro, Mpatasie, Tewbabi, Abisase, Koraso, Adom, Amankokwaa, Jamdede, Domfete, Jinijini, Fetentaa, Ayinasu, Botokrom, Kyereyawkrom, Nkyenkyemam, Nsapo, Amomaso, Nanasuano, Benkasa, beadan, Senase, Akatim, Gyankontabuo, Kato, Namasua, Kutre 1, Kutre 2, Mpatapo.

## Dema Climate

## Dema Stadiums den sports

### Stadiums
Berekum get sports facilities lyk;

* Sports Stadium

* Golden City Park

### Sports
Professional sports teams wey dey Berekum include:

* Berekum Chelsea
* Berekum Arsenal

## Notable natives

* Kwadwo Afari-Gyan
* Emmanuel Agyemang-Badu
* Samuel Amofa
* Kwesi Appiah
* George Benneh
* Nkrabeah Effah Dartey
* Asiedu Nketia
* Kofi Adoma Nwanwani
* John Paintsil
* Isaac Sackey

## References
Berekum East Municipal District

**Berekum East Municipal** be one of de twelve districts for Bono Region wey dey Ghana. Originally na edey part of de den bollar Berekum District for 10 March 1989, wey dem create am from de former Berekum-Jaman District Council. Ebe later wey dem upgrade am go municipal assembly status wey dem rename am as Berekum Municipal District for 29 February 2008; de western part for de municipal wey dem split am off go create Berekum West District for 15 March 2018; thus de remain part wey dem rename am as Berekum East Municipal Assembly. De municipality dey for de western part for Bono Region den Berekum as ein capital town.
## List of settlements

## References
Bibiani/Anhwiaso/Bekwai Municipal District

**Bibiani/Anhwiaso/Bekwai Municipal Assembly** be one of de nine districts wey dey for de Western North Region for Ghana. Originally ebe part of de ordinary district assembly insyd 1988 wen dem call am Bibiani/Anhwiaso/Bekwai District, wey later dem elevate am come municipal assembly status insyd March 2012 for am to become Bibiani/Anhwiaso/Bekwai Municipal Assembly. De municipality dey for de northeast part of Western North Region wey e get Bibiani as ein capital town.

## References
Bimbilla

**Bimbilla** be de capital town of Nanumba North District, district wey dey insyd de Northern Region of Ghana. Edey de East of de region, wey edey closer de Oti River.

## History
Naa Mnantambo (Na Gbewa ein kiddie) wey found Bimbilla after he move south plus ein bro Sitobu wey found de present day Dagomba state. Dem subsequently dey bell de fresh state Nanung wey komot from de Dagbani words "Na" (King anaa Chief) den "Nua" (Hand). Dem claim say Na Sitobu point ein hand south wey Na Mnatambo den ein followers go dat direction wey de hand indicate. So "Na Nua" (De King ein hand) cam turn Nanumba. Among de towns dem create for de early period around 1350 insyd be Nakpa, Bakpaba, Joanayili, Dokpam, Chamba, Gbingbalga, Darayili, den Wulensi all Nanumba towns wey dey Northern Ghana. Later addition be Salaga wey de Gonja take den turn am go commercial capital. De German colonial army attack Bimbilla den burn am down for 29 November 1896 as precursor go de great battle of Adibo against de Dagomba army. Now nu Bimbila be district capital of de Nanumba North district.

## Education
De Evangelical Presbyterian Church set up teachers training college for de town insyd for 1962; now nu dem dey bell am E.P. College of Education. E sanso get one senior high school wey be day school den one vocational training school wey dey service chaw small villages/towns. Chaw of ein successful inhabitants school for Yendi anaa Tamale insyd as for de past insyd dem deem de senior high school as less endowed.

## Transport
Dem connect Bimbilla by road dey go towns of Salaga den Yendi. De European Union dey fund $50 million for road dey go Nkwanta.

## Chieftaincy dispute den unrest
For June 19, 2014, dem shoot den kill Bimbila ein chief Naa Abdulai Dasana Andani for ein palace insyd after Islamic evening prayers. Secof dis murder dem lead imposition for 12-hour curfew from 6 pm go 6 am for de town top.

## References
Bimoba people

**Bimoba people** be Gur-speaking ethnic group wey komot from north-eastern Ghana wey dem dey relate closely plus de Moba people wey dey north-western Togo. Dem be independent ethnic group wey dema major population centers for Ghana insyd dey include but no be limited to Bimbagu, Bunkpurugu. De Bimoba den de Bikuom be distant relatives but dem two get experienced violent confrontations for past. De Bimoba for de north-eastern Ghana dey number approximately 250,000 people. De Bimoba dey speak de Bimoba language wey dey relate plus de Moba language.
## Origin
De Bimoba dey believe say dem migrate southwards from de Present-day Burkina-Faso after de Kingdom of Fada-Gurma collapse around 1420.
## Society
Bimoba society be patriarchal wey e be structured around clan den family heads. Dem get Clan-based kings or chiefs wey dem vest power so say dem go hold chao clans together. De clans dema body dey locate for multiple locations top based for power den numbers top. Now nu, de clan groups of de Bimoba dey include Luok, Gnadaung, Dikperu, Puri, Tanmung, Gbong, Labsiak, Kunduek, Buok, de Baakpang, Turinwe den Kanyakib.
## Religion
De Bimoba dey practice predominantly ethnic religions. Although dem dey believe for de concept of Almighty God insyd, dem each dey identify plus personal deities collectively dem dey refer to as *Yennu* wey dey translate as "god" or "sun". Dema ancestors play role by being de contact wey dey between dema body den *Yannu*. Typical Bimoba compound go get clay construction altar (*patir*; plural: *pataa*) for enclosed hut insyd (*nakouk*) dat be where dem dey make dema sacrifices to invoke de presence of de ancestors. Dem dey allow make women enter de nakuuk. Aside where de patir dey locate for de compound insyd, dem dey allow every family member make he construct dema own small altar wey be known as *mier*. Communities fit get common shrine wey be known as *tingban*. Dem dey visit de *tingban* de tym wey problems wey de concern de entire community such as drought or disease outbreak.

## Notable people
* Solomon Namliit Boar

## References
Birifor people

De **Birifor people** (sanso be **Birifo** anaa **Malba**) be ethnic group wey be about 200,000 for West Africa insyd, primarily dem dey locate for northern Ghana, southern Burkina Faso den northern Côte d'Ivoire.
## References
Birim Central Municipal District

**Birim Central Municipal District** be one of de thirty-three districts wey dey Eastern Region for Ghana insyd. Dem originally create am as sam ordinary district assembly for 1988 insyd as na ebe first **Birim South District**, wey dem create am from de former **Birim District** Council, till dem split off de western part of de district wey dem create de **Birim South District**, wey Akim Swedru be ein capital town; dat be say dem rename de remaining part as as **Birim Central Municipal District** for 29 February 2008 insyd, wey Akim Oda be ein capital town, wey dem elevate am go municipal district assembly status for dat same year. However for 15 March 2018 insyd, dem split off de southeast part of de district wey ecam turn **Asene-Manso-Akroso District**; dat be say dem retain de remaining part as **Birim Central Municipal District**. De municipality dey de southwest part of Eastern Region wey Akim Oda be ein capital town.

## Dema Boundaries
Birim Central Municipal District dey de southwestern corner of de Eastern Region for Ghana insyd. If you go de north ebe Birim North den Kwaebibirem Districts wey if you go de west, ebe de Adansi South District wey dey Ashanti den de Assin North District. Birim Central Municipal district ein southern neighbours be Asikuma-Odoben-Brakwa den Agona West Municipal Districts wey dey Central Region insyd. De West Akim Municipal District dey lies for de east of Birim Central Municipal District.

## Dema Tourism
De *Big Tree* be one of de major attractions wey dey Birim Central Municipal District insyd. Dem dey believe say ebe de biggest for West Africa insyd wey ein measurement be 12 metres for circumference insyd den 66.5 metres for height insyd. De tree dey de Esen Epan Forest Reserve, one of 9 forest reserves wey dey de Birim Central Municipal District.

## List of settlements

## External links

* Districts: Birim Central Municipal District
* Birim Central Municipal District Official Website

## References
Birim South District

**Birim South District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger first **Birim South District** (wey Akim Oda be ein capital town) for 1988 insyd, wey dem create am from de former **Birim District** Council, till dem split off de western part of de district wey dem create de **Birim South District** for 29 February 2008 insyd; dat be say dem rename de remaining part as **Birim Central Municipal District**, wey Akim Oda be ein capital town. However for 15 March 2018 insyd, dem split off de eastern part of de district wey ecam turn **Achiase District**; dat be say dem retain de remaining part as **Birim South District**. De district assembly dey de southwest part of Eastern Region wey Akim Swedru be ein capital town.

## Dema Boundaries
De Birim South District dey de south of Eastern Ghana. Dem dey share border for de north east by de Birim Central Municipal District. wey de west be de Assin North Municipal District wey dey de Central Region wey de south, be de Achiase District den Agona West District wey dem newly create, wey dem san dey Central Region insyd.

## Dema Geography
De district dey cover sam area of 299.5 square kilometres. Wey eget chaw hills, streams den rivers. Eget 2 peak rain seasons for May go June den September go October insyd. De relative humidity dey range from 56% for de dry season insyd den 70% for de rainy season insyd. De district dey lie for sam semi-deciduous rainforest region insyd. De Birim River dey flow thru Birim South District.

## Dema Demographics
De population be 47.6% male den 51.4% female. 56% of de population dey stay for rural areas insyd.

## Dema Administration
De highest political den administrative body for de district insyd be de District Assembly. De District Executive be de political den administrative head. De assembly san get presiding member wey be de chairperson. 3 sub-district councils dey. Dem be de Akim Swedru Urban Council, Achiasi Town Council den de Aperadi Area Council.

## List of settlements
De town of Akim Swedru, be de capital. De oda major settlements insyd de Birim South district be Achiasi den Aperadi. Achiasi be de main commercial centre.

## Make you see dis one too

* Eastern Region
* Akim Swedru

## Sources

* Districts: Birim South District
* Birim South District Official Website

## References
Bob Santo

**John Evans Kwadwo Bosompem** (1940–2002) dem also dey call am **Santo** anaa **Bob Santo**, be Ghanaian comedian den actor. E feature for chaw movies insyd speaking Akan. Moretyms he dey act plus ein close paddy Judas.

## Ein career
Santo cam get decade of fame for de early 1990's to 2000's plus ein paddy Judas for movie production, acting den theater insyd.

## Ein filmography
* *419*
* *Abawa Mary*
* *Banker to Banker*
* *Double Sense*
* *Asem*
* *Efiewura*
* *Key Soap Concert Party*
* *Landlord*
* *Marijata (1, 2 den 3)*
* *Okukuseku (1, 2 den 3)*
* *Sika*
* *That Day*
* *Hard Times*
* *Lucifer*

## Ein death
He die from disease wey be jaundice. Na he be 62 wey two wifeys survive am plus three  kiddies.

## References
Bodi District

**Bodi District** be one of de nine districts wey dey Western North Region for Ghana. Originally ebe part of de den bola Juaboso-Bodi District insyd August 2004, until de southeast part of de district dem split am off go create Bodi District for 28 June 2012; thus de part wey remain dem rename am as Juaboso District. De district assembly dey for de northwest part of Western North Region wey Bodi be ein capital town.

## References
Bob Pixel

**Emmanuel Yeboah Bobbie** (1 August 1976 – 25 February 2021), dem know am as **Bob Pixel**, na he be professional Ghanaian photographer den graphic designer. He create ein own brand in de form of documenting events like funerals den festivals. He sa work plus celebrities like M.anifest, John Dumelo, Yvonne Nelson, Menaye Donkor, Jackie Appiah den odas. Like he go participate for de 2021 International Fashion Week insyd for Amsterdam. Dem nominate am for de 2021 Photographer of de Year for de Entertainment Achievement Awards insyd.

## Ein personal life den education
Emmanuel Yeboah Bobbie get ein early education for Foster International School wey dey Kokomlemle, Accra, wer ein passion for art was born. He pass ein Common Entrance examinations for 1989 insyd, den continue go Odorgonno Senior Secondary School (OSSA) for Accra insyd, wer he study Art for ein “O-level” certificate for 1994 insyd. He continue go Abuakwa State College (ABUSCO) for Kyebi, wer he obtain "A-level" certificate, also for Art insyd, for 1996. Bob attend Kwame Nkrumah University of Science and Technology (KNUST), wer he graduate plus bachelor of science degree for Communication Design insyd, 2001. He lef behind three kiddies.

## Ein career
Na he be photographer; memba giv de Association of Professional Photographers of Ghana, dem know am say he dey possess keen eye make he capture phenomenal images of tourist sites for Ghana insyd den oda social gatherings. He job plus international agencies lyk UNICEF (Living with Refugees), Ecobank, Woodin Fashion, Vodafone, GH Fan Milk, Emirates, Samsung, Coca-Cola, den odas.

## Ein award
For March 2021 insyd, dem posthumously award am de 'Best Photographer' Award for de Entertainment Achievement Awards.

## Ein death den burial
He die for 25 February 2021. Sam reports dey claim say de cause of ein death be unknown. Sam reports also dey claim say he die of COVID-19 complications during de COVID-19 pandemic for Ghana. For 20 March 2021, dem lay am in state for ein residence wey dey Ablekuma for ein final funeral rites. Dem bury am for de Ablekuma cemetery wey dey Accra.
## References
Bompata

**Bompata** be sam town wey dey Ashanti Region for Ghana insyd. Menners know de town secof de Bompata Presby Secondary School. De school be second cycle institution. Nana Effah-Apenteng serve as de traditional ruler (paramount chief) give de Bompata Traditional area since 1976.

## References
Bob Pinodo

**Robert Kweku Idan** (popularly dem know am as **Bob Pinodo**) dem dey bell am Show Master of Africa, wey be Ghanaian highlife musician, songwriter, producer, den composer.

## Ein career
Ein album Show Master of Africa dem play am for BBC wey chop am awards for various categories insyd lyk best album, best composition, best production, best recording den album of de millennium by Entertainment Critics and Reviewers Association of Ghana (ECRAG) den de Ghana Broadcasting Corporation (GBC) respectively. He dey teach for de University of Education for ova ten years.

## Ein discography

### Album
Show Master of Africa

* Disco Dance”
* Yesu Ne M’agyenkwa
* Love is Love
* Girl with the Guitar Shape
* Come Back Love
* Africa
* Darling
* Peep

## Ein awards

* Dem honour am for life time achievement awards for de 2021 Vodafone Ghana Music Awards.
* Dem award am for de most talented musician by de art council insyd 1969.
* De Album Show Master of Africa, dem adjudge am as de album of de Millennium by de Entertainment Critics and Reviewers Association of Ghana (ECRAG)

## References
Botswana Agricultural Marketing Board Workers' Union

De **Botswana Agricultural Marketing Board Workers' Union** (BAMBWU) be sam trade union affiliate give de Botswana Federation of Trade Unions wey dey Botswana.

## References

* ICTUR; et al., eds. (2005).*Trade Unions of the World* (6th ed.). London, UK: John Harper Publishing ISBN <bdi>0-9543811-5-7</bdi>.
* "Trade Unions in Botswana" (PDF). Archived from the original (PDF) on 11 October 2007. Retrieved 20 March 2006.
Botswana Bank Employees' Union

De **Botswana Bank Employee's Union** (BOBEU) be sam trade union affiliate give de Botswana Federation of Trade Unions for Botswana insyd.

## References
Botswana Commercial & General Workers' Union

De **Botswana Commercial & General Workers' Union** (BCGWU) be sam trade union affiliate of de Botswana Federation of Trade Unions from Botswana insyd.

## References
Botswana Diamond Sorters & Valuators' Union

De **Botswana Diamond Sorters & Valuators' Union** (BDSVU) be sam trade union affiliate of de Botswana Federation of Trade Unions for Botswana insyd..

## References
Botswana Federation of Trade Unions

De **Botswana Federation of Trade Unions** (BFTU) be de national trade union give Botswana. Dem found am for 1997 insyd, e dey represent ova 90% of de trade unions wey dey de country insyd, de major unions dey mon, rydii BFTU dey do reorganization wey go make ein 25 affiliate make one den reduce de number come 13. 

De BFTU be affiliate plus de International Trade Union Confederation den de Organization of Africa Trade Union Unity.

## References

* ICTUR; et al., eds. (2005). *Trade Unions of the World* (6th ed.). London, UK: John Harper Publishing.  ISBN <bdi>0-9543811-5-7</bdi>.
Brew Riverson Jnr

**Ebenezer Henry Brew-Riverson Jnr**, be veteran actor wey play multi-character roles for Ghanaian television top for 1980s den 1990s inside. Ein poppie be de same as am (minus de jnr). Now nu he be lecturer for de Theater Arts Department wey dey University of Education, Winneba.

## Ein filmography
**Stolen Pregnancy (Part 1, 2 & 3)*
**Through a Film Darkly*
**Jennifer (1998 film)*
**One Flesh*
**Accra Killings*
**Life and Living it*
**Deadly Voyage*
* *The Police Officer ( Part 1 & 2)*
* *I Will Stop Them Now*
* *Midnight Call*
* *Accra Killings*
**Dark Sand*

## References
Bright Wireko-Brobby

**Bright Wireko-Brobby** (dem born am 6 January 1972) be Ghanaian politician den member of de Eight Parliament for de Fourth Republic for Ghana wey dey represent de Hemang Lower Denkyira Constituency for de Central Region for New Patriotic Party ein ticket top. He sanso be de Deputy Minister for Employment den Labour Relations.

## Ein early life den education
Wireko-Brobby dey hail from Twifo Hemang. He dey zuk M.S.C for Planning insyd den L.L.B from de Faculty of Law from de Kwame Nkrumah University of Science and Technology. He continue go de University of Dortmund wey he go obtain Postgraduate Diploma for Spatial Planning insyd.

## Ein career
Wireko-Brobby job plus organizations such as USAID, UNHCR and UNDP. He sanso job plus de Ghana Education Service. Na he be de Executive Director for Community Empowerment Associates.

## Politics
Wireko-Brobby be New Patriotic Party member. Now nu he be de Member of Parliament give Hemang Lower Denkyira Constituency for de Central Region insyd.

## Ein life matter
Wireko-Brobby be Christian.

## References
Brigitte Bardot

**Brigitte Anne-Marie Bardot** (1934-2025), wey dem often dey refer am plus ein initials **B.B.**, be former French actress, singer den model. She be famous secof she dey portray sexually emancipated characters plus hedonistic lifestyles, na she be one of de best known sex symbols for de 1950s den 1970s insyd.

## Discography

### Studio albums

### Oda notable singles

## Books
Bardot sanso wrep five books:

* *Noonoah: Le petit phoque blanc* (Grasset, 1978)
* *Initiales B.B.* (autobiography, Grasset & Fasquelle, 1996)
* *Le Carré de Pluton* (Grasset & Fasquelle, 1999)
* *Un Cri Dans Le Silence* (Editions Du Rocher, 2003)
* *Pourquoi?* (Editions Du Rocher, 2006)

## Accolades

### Awards den nominations

* 12th *Victoires du cinéma français* (French cinema victories) (1957): Best Actress, win, as Juliette Hardy in *And God Created Woman*.
* 11th Bambi Awards (1958): Best Actress, nomination, as Juliette Hardy in *And God Created Woman*.
* 14th *Victoires du cinéma français* (1959): Best Actress, win, as Yvette Maudet in *In Case of Adversity*.
* Brussels European Awards (1960): Best Actress, win, as Dominique Marceau in *The Truth*.
* 5th David di Donatello Awards (1961): Best Foreign Actress, win, as Dominique Marceau in *The Truth*.
* 12th *Étoiles de cristal* (Crystal stars) by the French Cinema Academy (1966): Best Actress, win, as Marie Fitzgerald O'Malley in *Viva Maria!*.
* 18th Bambi Awards (1967): Bambi Award of Popularity, win.
* 20th BAFTA Awards (1967): BAFTA Award for Best Foreign Actress, nomination, as Marie Fitzgerald O'Malley in *Viva Maria!*.

### Honours

* 1980: Medal of the City of Trieste.
* 1985: Legion of Honour. Medal of the City of Lille.
* 1989: Peace Prize in humanitarian merit.
* 1992: Induction into the United Nations Environment Programme's Global 500 Roll of Honour. Creation in Hollywood of the Brigitte Bardot International Award as part of the Genesis Awards.
* 1994: Medal of the City of Paris.
* 1995: Medal of the City of Saint-Tropez.
* 1996: Medal of the City of La Baule.
* 1997: Greece's UNESCO Ecology Award. Medal of the City of Athens.
* 1999: Asteroid 17062 Bardot was named after her.
* 2001: PETA Humanitarian Award.
* 2008: Spanish Altarriba foundation Award.
* 2017: A statue of 700 kilograms (1,500 lb) and 2.5 metres (8.2 ft) high was erected in her honour in central Saint-Tropez.
* 2019: GAIA Lifetime Achievement Award from the Belgian association for the defence of animal rights.

* 2021: Her effigy in Saint-Tropez was dressed in 1400 gold leaves of 23.75 carats each

## References

## External links
Brigitte Perenyi

**Brigitte Sossou Perenyi** (dem born am  1990 for Togo) be Ghanaian documentary producer. She live under conditions of slavery afta dem kidnap am at de age of seven wey dem send go Ghanaian sanctuary wer na *Trokosi*, anaa *wife of de gods*, be secular practice wey dey send young women go force labor so say dem go redeem de sins of dema relatives. American art forger people adopt am wey as she turn adult, she return go Ghana go see de charity wey help am, de Ghanaian family wey look afta am den ein birth family for Togo. Stories of ein life have win awards wey dem choose am as one of de BBC's 100 Women for 2018 insyd.

## Life
Dem born am for Togo insyd 1990. Na she be de fifth of six kiddies.

## References
Broken Mirror (film)

**Broken Mirror** be Ghanaian movie wey Media 5 Studio Productions release am for 2014 insyd. James Gardiner, Fred Amugi, Jackie Appiah, Roselyn Ngissah, Mikki Osei Berko, Victoria Lebene Mekpah den Jasmine Baroudi be stars wey make de cast. Pappa Deric be person wey rep am wey David Owusu produce am wey Mikki Osei Berko direct am. E be story of woman wey ein boyfriend jilt am after de guy come make fortune, after she dey beside am de time wey he dey difficulties insyd.

## Plot
James Gardiner wey play Thompson, be unemployed university graduate wey dey job as carpenter so say he go survive. Ein lover Priscilla (Jackie Appiah) dey provide am both emotional den financial support. Priscilla no be rich wey she dey job as seamstress, always ein paddies Evelyn (Roselyn Ngissah) den Angela (Victoria Lebene Mekpah) dey bash am sake of ein love den unflinching support giv Thompson. Ein faith for him become successful for God ein time be very strong den he do within a year.

Dem marry, wey dem be happy wey dem dey expect dema first kiddie, wey Thompson receive pics wey dey show Priscilla plus anoda man. Dis give am de impression say na she dey cheat on am wey e lead to de collapse of dema marriage. Evelyn introduce ein boyfriend to Priscilla for sam point. She sam how believe Priscilla steal am wey he be de one wey dey de pic insyd plus am.

## Reception
Nollywood Reinvented rate de movie 50%.
## References
Bullgod

**Lawrence Nana Asiamah Hanson**, wey dem know am as **Bullgod**, be artiste manager for Ghana insyd. Na he be de long time manager give Ghanaian musician Shatta Wale before dem separate.

## Ein career
Bullgod begin ein career as rapper before he cam turn artiste manager. He be de founder den de CEO of Bullhaus Entertainment wey he register am as artiste management company insyd 2003. He manage Ghanaian artistes lyk 5Five, Nii Soul, Bertha (Yaa Yaa), Natural Face, Iwan, Rudebowy Ranking, Vanilla, VIP. Koo Ntakra den Shatta Wale.

## Change ein name
For August 2020 insyd, he change ein name from 'Bulldog' go 'Bullgod' wen ein daughter bell am 'Bullgod'. He san so reveal say ein previous name 'Bulldog' dey mean 'Bull Depends on God'.

## Ein life matter
Bulldog marry plus three kiddies: two gals den boy.

## References
Business and Financial Times

De ***Business and Financial Times*** **(B&FT)** be Ghanaian newspaper wey be privately owned wey dey focus on reporting business news for Ghana den across de African continent inside. De newspaper be popularly known as de B&FT, e get nationwide coverage wey Geopoll's dema ranking of nationwide top newspapers report say de readership be about 309, 000. E sa be noted say e dey cover issues wey dey concern de bank sector, local den international trade, de oil den gas sector den dat of de macro den micro economy.

## References
Busunya

**Busunya** be town wey dey for Nkoranza North insyd Bono East Region for Ghana. Dem know de town for de Busunya High School. De school be second cycle institution. Busunya sanso get health centre.

## References
Burkina Faso

**Burkina Faso** (UK: /bɜːrˌkiːnə ˈfæsoʊ/, US: /- ˈfɑːsoʊ/ (listen); French: [buʁkina faso], Fula: 𞤄𞤵𞤪𞤳𞤭𞤲𞤢 𞤊𞤢𞤧𞤮) be landlocked country for West Africa wey get area of 274,200 km2 (105,900 sq mi). Edey share border for ein northwest plus Mali, den Niger for northeast, plus Benin for southeast, den Togo den Ghana for ein south, den plus Ivory Coast for ein southwest. As of 2021, de country get estimated population of 20,321,378. Na previously dem dey bell am Republic of Upper Volta (1958–1984), Presido Thomas Sankara wey rename am Burkina Faso. Dem know ein citizens as *Burkinabè*, wey ein capital den largest city be Ouagadougou. Dem often dey translate ein name go English as de "Land of Honest Men".

De largest ethnic group for Burkina Faso insyd be de Mossi people, wey settle for de area for de 11th den 13th centuries insyd. Dem establish powerful kingdoms lyk de Ouagadougou, Tenkodogo, den Yatenga. Insyd 1896, na de French colonize am as part of French West Africa; insyd 1958, Upper Volta cam turn self-governing colony within de French Community. Insyd 1960, e gain full independence plus Maurice Yaméogo as presido. Since e gain ein independence, na de country be subject to instability, droughts, famines den corruption. Various coups sanso take place for de country insyd, for 1966, 1980, 1982, 1983, 1987, den twice for 2022 insyd, insyd January den September, as well as attempt insyd 1989 den anoda insyd 2015.

## Demographics

### Languages

## References


## Bibliography

* Rupley, Lawrence; Bangali, Lamissa & Diamitani, Boureima (2013). *Historical Dictionary of Burkina Faso*. The Scarecrow Press. ISBN 978-0-8108-6770-3.

## You fi read further

* Engberg-Perderson, Lars, *Endangering Development: Politics, Projects, and Environment in Burkina Faso* (Praeger Publishers, 2003).
* Englebert, Pierre, *Burkina Faso: Unsteady Statehood in West Africa* (Perseus, 1999).
* Howorth, Chris, *Rebuilding the Local Landscape: Environmental Management in Burkina Faso* (Ashgate, 1999).
* McFarland, Daniel Miles and Rupley, Lawrence A, *Historical Dictionary of Burkina Faso* (Scarecrow Press, 1998).
* Manson, Katrina and Knight, James, *Burkina Faso* (Bradt Travel Guides, 2011).
* Roy, Christopher D and Wheelock, Thomas G B, *Land of the Flying Masks: Art and Culture in Burkina Faso: The Thomas G.B. Wheelock Collection* (Prestel Publishing, 2007).
* Sankara, Thomas, *Thomas Sankara Speaks: The Burkina Faso Revolution 1983–1987* (Pathfinder Press, 2007).
* Sankara, Thomas, *We are the Heirs of the World's Revolutions: Speeches from the Burkina Faso Revolution 1983–1987* (Pathfinder Press, 2007).
## External links

* Official website, official government portal. (insyd French)
* LeFaso.net, a news information site (insyd French)
* Burkina Faso profile from ECOWAS
* Burkina Faso profile from the BBC News.
* News headline links from Al Jazeera.
* Burkina Faso, Democracy Now!
* Country profile at New Internationalist.
* Burkina Faso Business Facts from Bizpages